《题灵山寺》
唐代·张乔

树凉清岛寺，虚阁敞禅扉。
四面闲云入，中流独鸟归。
湖平幽径近，船泊夜灯微。
一宿秋风里，烟波隔捣衣。

作者简介：（生卒年不详)，今安徽贵池人，懿宗咸通中年进士，当时与许棠、郑谷、张宾等东南才子称“咸通十哲”黄巢起义时，隐居九华山以终。其诗多写山水自然，不乏清新之作，诗清雅巧思，风格也似贾岛。